Käyttöohje

# Asennus ja vaatimukset

Ohjelman kääntäminen ja suorittaminen vaatii vähintään Java 8 –version. Java 9 ja 10 toimivat myös. Java 11 ei ole tuettu JavaFX:n puuttumisen vuoksi. Ohjelman on testattu toimivan Windows 7 ja Windows 10 käyttöjärjestelmillä. Ohjelman pitäisi toimia myös muillakin käyttöjärjestelmillä, kunhan siihen on asennettu yhteensopiva Java version.

Ohjelman kääntäminen tapahtuu suorittamalla “build.bat”-tiedoston. Kansiossa, jossa se suoritetaan, täytyy olla “bin”-kansio, johon käännetty ohjelma sijoitetaan. Palvelimen saa käyntiin suorittamalla “runServer.bat”-tiedoston ja asiakkaan/graafisen käyttöliittymän suorittamalla “runClient.bat”.

Kääntämisen jälkeen suorita “runServer.bat”-tiedosto, jolloin palvelin käynnistyy ja luo asetustiedostot “bin/server”-kansioon. Tämän jälkeen sammuta palvelin ja muokkaa kansiossa “config.ini”-tiedostoa haluamaksesi. Lisäksi palvelimelle luodaan automaattisesti huone “room1”, jolla on myös omat asetustiedostot. Lisää huoneita saat luotua lisäämällä “roomNames”-kohtaan “,huoneen kansio”. Esimerkiksi “roomNames=room1,huone2”. Tämän jälkeen käynnistä ja sammuta palvelin. Teknisestä dokumentista löytyy asetusten selitykset. HUOMIO: vaihda ainakin “serverAdminPassword”, “roomModeratorPassword” ja “roomAdminPassword”, että kuka tahansa ei voi hallita palvelinta tai huonetta.

Lyhyesti:

* Java 8-10, testattu Windows 7 ja 10
* Build.bat kääntää. Varmista, että juurikansiossa on “bin”-kansio.
* RunServer.bat käynnistää palvelimen. RunClient.bat käynnistää chat-käyttöliittymän.
* Palvelimen käyttöönotto
  + Luo asennustiedostot (config.ini) käynnistämällä ja sulkemalla palvelin. Palvelimen asetukset ovat kansiossa /bin/server ja oletushuoneen /bin/server/room1
  + Lisää huoneita saat lisäämällä roomNames-kohtaan huoneen (kansion) nimen. Huoneet erotellaan pilkulla, ei välejä. Käynnistä ja sulje palvelin.
  + Vaihda moderaattorien ja ylläpitäjien salasanat.

# Tavallinen käyttäjä

Käynnistä ohjelma ChatClient.jar kuvakkeen kautta. Paina “Connect...” painiketta ikkunan ylävasemmasta kulmasta, ja valitse “Connect to a server”. Syötä palvelimen IP-osoite, portti, valitsemasi käyttäjänimi sekä palvelimen salasana, mikäli se vaaditaan. Jos palvelimeen ei saada yhteyttä, ohjelma näyttää virheilmoituksen. Jos palvelimeen yhdistäminen onnistuu, ohjelma tulostaa “Connected to \*ip:portti\*”, palvelimen nimen, kuvauksen ja päivän viestin. Palvelimelta voi poistua valitsemalla ensin “Connect...” ja sitten “Disconnect”. Ohjelmasta voi poistua sulkemalla ikkunan, tai painamalla ensin “Connect...” ja sitten “Exit”.

Ohjelmassa ylemmässä tekstikentässä näkyy palvelimelta saapuvat viestit, ja alempaan tekstikenttään kirjoittamalla lähetetään palvelimelle viestejä. Lähettämällä viestin “/help” voit nähdä kaikki komennot joilla ohjelmaa käytetään. Komennot ovat yleensä muotoa “/komento *arvo1 arvo2*”. Syötettävien arvojen määrä riippuu komennosta.

Esimerkki:Komennolla “/joinroom room 123” liitytään huoneeseen “room” huonesalasanalla “123”.

Lähetä viesti “/rooms” nähdäksesi kaikki palvelimen huoneet. Komennolla “/joinroom” voit liittyä johonkin näistä huoneista. Huoneeseen liittymisen jälkeen voit lähettää huoneeseen viestejä, jotka näkyvät kaikille huoneen käyttäjille. Komennolla “/users” näet muut huoneessa olevat käyttäjät. Voit lähettää yksityisviestin käyttäjälle komennolla “/privmsg nimi viesti”.

Alla on kuvattu käytössäsi olevat komennot. Jos komennon yhteydessä syötettävä arvo on pakollinen, se on merkitty <arvo>, ja jos se on vapaaehtoinen niin [arvo].

**/username** *[nimi]* - Tulosta käyttäjänimi tai aseta näytettävä käyttäjänimi

**/privmsg** *<nimi> <viesti>* - Lähetä yksityisviesti toiselle käyttäjälle

**/joinroom***<huone> [salasana]* **–** Liity huoneeseen. Salasanalla saa moderaattorin tai ylläpitäjän käyttöoikeudet.

**/leaveroom –** Poistu nykyisestä huoneesta

**/rules** - Näytä huoneen tai palvelimen säännöt

**/help** - Näytä komennot

**/quit -** Poistu palvelimelta

**/admins -** Näytä huoneen ylläpitäjät ja moderaattorit

**/users -** Näytä huoneen käyttäjät

**/motd -** Näytä päivän viesti

**/desc** - Näytä huoneen tai palvelimen säännöt

**/rooms -** Näytä palvelimen huoneet

**/roomlogin** *<salasana>* **-** Anna itsellesi moderaattorin tai huoneen ylläpitäjän oikeudet

**/serverlogin** *<salasana>* - Anna itsellesi palvelimen ylläpitäjän oikeudet

# Moderaattori (mode 1)

Moderaattorin (eli huoneen valvojan) rooli on ylläpitää huoneen järjestystä. Moderaattori voi poistaa käyttäjiä huoneesta, antaa porttikieltoja huoneeseen, mykistää käyttäjiä ja kuuluttaa. Moderaattori voi myös mitätöidä mykistykset ja porttikiellot.

**/kick** *<käyttäjä> [syy]* - Poista käyttäjä huoneesta ja tulosta syy huoneen käyttäjille

**/roomban** *<käyttäjä> -* Anna käyttäjälle porttikielto huoneeseen

**/roomunban** *<käyttäjä> -* Mitätöi käyttäjän porttikielto huoneeseen

**/roomnotice** *<ilmoitus> -* Kuuluta erityinen viesti huoneen käyttäjille

**/roommute** *<käyttäjä> -* Mykistä käyttäjä

**/roomunmute** *<käyttäjä>* - Poista käyttäjän mykistys

**/bans** - Näytä huoneeseen porttikiellon saaneet käyttäjät

**/mutes** - Näytä huoneen mykistetyt käyttäjät

Huoneen ylläpitäjä (mode 2)

Huoneen ylläpitäjällä on samat oikeudet komentoihin kuin moderaattorilla, joiden lisäksi hänellä on käytössään seuraavat komennot.

**/roommode** *<käyttäjä> <käyttöoikeustaso>* - Anna käyttäjälle moderaattorin oikeudet

**/roompassword** *<salasana>* - Aseta huoneen salasana

**/roomdesc** *<kuvaus>* **-** Aseta huoneen kuvaus

**/roommotd** *<motd>* - Aseta huoneen päivän viesti

# Palvelimen ylläpitäjä (mode 3)

Palvelimen ylläpitäjällä on samat oikeudet komentoihin kuin huoneen ylläpitäjällä, joiden lisäksi hänellä on käytössään seuraavat komennot. “Palvelimen ylläpitäjä” on korkein käyttöoikeustaso, ja siten tämä voi käyttää kaikkia komentoja.

**/mode** *<käyttäjä> <arvo> -* Anna käyttäjälle ylläpitäjän oikeudet

**/serverkick** *<käyttäjä> [syy]-* Poista käyttäjä palvelimelta

**/serverban** *<käyttäjän IP osoite> [syy] -* Anna käyttäjälle porttikielto palvelimelle

**/serverunban** *<käyttäjän IP osoite> -* Mitätöi käyttäjän porttikielto palvelimelle

**/serverpassword** *<salasana> -* Aseta palvelimen salasana

**/servernotice** *<ilmoitus> -* Kuuluta viesti palvelimen käyttäjille

**/serverdesc** *<kuvaus> -* Aseta palvelimen kuvaus

**/servermotd** *<motd>* - Aseta palvelimen päivän viesti